Hovedsikkerhetsvakt (HSV) og lokal sikkerhetsvakt (LSV) - prosedyre

Innhold

[1. Mål og hensikt 2](#_Toc192748701)

[2. Omfang 2](#_Toc192748702)

[3. Forkortelser og definisjoner 2](#_Toc192748703)

[4. Utførelse 3](#_Toc192748704)

[**4.1. Krav til kompetanse og godkjenning.** 3](#_Toc192748705)

[**4.1.1. Forsvarlighet** 3](#_Toc192748706)

[**4.2. Arbeidstid** 4](#_Toc192748707)

[**4.3. Unntak fra dette** 4](#_Toc192748708)

[**4.4. Adgang til kontroll av timelister:** 4](#_Toc192748709)

[**4.5. Kommunikasjon** 4](#_Toc192748710)

[**4.5.1. Generelt** 4](#_Toc192748711)

[**4.6. Vurderinger** 4](#_Toc192748712)

[**4.7. Sanksjoner ved brudd på prosedyren** 5](#_Toc192748713)

[**4.7.1. Midlertidig eller permanent tilbakekall av godkjenningsbevis som HSV** 5](#_Toc192748714)

[**4.7.2. Andre sanksjoner** 5](#_Toc192748715)

[**4.7.3. Avgjørelse om sanksjon** 5](#_Toc192748716)

[**4.7.4. Krav ved tilbakekall av godkjenningsbevis for funksjonen HSV** 5](#_Toc192748717)

[5. Ansvar og myndighet 6](#_Toc192748718)

[6. Fravik fra prosedyre 6](#_Toc192748719)

[7. Referanser 6](#_Toc192748720)

[8. Revisjonsoversikt 6](#_Toc192748721)

1. Mål og hensikt

Prosedyre for HSV og LSV er forankret i STY-604893 HMS og SHA - konsernprosedyre.

Prosedyren skal sikre at arbeid og annen aktivitet i og ved trafikkert spor utføres på en slik måte at trafikksikkerheten er ivaretatt.

Prosedyren skal også sikre arbeid på strekning med ERTMS på Østfoldbanen østre linje.

Videre refereres det til STY- 601050 Sikkert arbeid i og ved Bane NORs infrastruktur - prosedyre.

1. **Omfang**

Prosedyren gjelder for alle som skal utøve funksjonen hovedsikkerhetsvakt (HSV) og lokal sikkerhetsvakt (LSV) i eller ved trafikkert spor som forvaltes av Bane NOR.

1. **Forkortelser og definisjoner**

| Forkortelse/Uttrykk | Beskrivelse/Definisjoner |
| --- | --- |
| Arbeid i spor | Planlagt/ikke planlagt gjøremål i jernbaneinfrastrukturen som kan bli til hinder for togframføringen, herunder også visitasjon. |
| Hovedsikkerhetsvakt (HSV) | Den som ved arbeider i eller i nærheten av sporet er ansvarlig for å påse at bestemmelsene i Trafikkreglene blir fulgt og for å ivareta kommunikasjonen med togleder og/ eller togekspeditør (ev. driftsoperatør).Skal også kommunisere med LFS ved oppstart og avslutning av arbeid. |
| Lokalsikkerhetsvakt (LSV) | Den som på vegne av hovedsikkerhetsvakten er ansvarlig for å påse at bestemmelsene i trafikkreglene blir fulgt på et lokalt arbeidssted underlagt en hovedsikkerhetsvakt. Lokal sikkerhetsvakt ivaretar kommunikasjonen med hovedsikkerhetsvakten. |
| Togleder | Den som overvåker og leder togframføringen og annen virksomhet som har betydning for trafikksikkerheten. |
| Togekspeditør (TXP) | Den som overvåker og sikrer togframføringen og annen virksomhet på egen stasjon og eventuelt tilstøtende strekning med togmelding. |
| Leder for elsikkerhet (LFS) | Utpekt person som har fått ansvar for elsikkerheten på arbeidsstedet, jfr. FSE § 5. og for å ivareta kommunikasjon med LFK.  Skal kommunisere med HSV/ LSV ved oppstart og avslutning av arbeid. |
| Disponering for arbeid | En hel stasjon, strekningen mellom to nabostasjoner, en hel stasjon eller deler av en stasjon sammen med strekningen fram til én nabostasjon, et sidespor eller spor på stasjon skal sperres og sikres for arbeidet. Ved disponering for arbeid er skinne- /veimaskin (SVM) og traller eneste tillatte kjøretøy |
| Disponering for arbeidstog | Ved disponering for arbeidstog gjelder bestemmelsene for tog, men arbeidstoget kan kjøre inn på eller ut fra stasjonene i tiden disponeringen foregår. På strekning med ERTMS må arbeidstoget være i skiftemodus (SH-modus) dersom arbeidstoget må kjøre fram og tilbake på linjen, eller bare skal kjøre inne på en stasjon. |
| Anleggsområde-jernbane | Anleggsområde-jernbane etableres ved at strekningen mellom definerte punkter sperres og sikres. Disse punktene kan være hovedsignal, stasjonsgrense, dvergsignal eller sporveksel. På strekning med ERTMS sperres strekningen mellom definerte stoppskilt. Kjøretøy kan benyttes på alle driftsformer. Største tillatte hastighet er halvsikthastighet. |
| Avstengt område | Ved avstengt område er sporet eller området det skal arbeides på, fysisk adskilt fra trafikkert spor. Det kan kun benyttes Skinne-/veimaskiner, traller, ATV og andre typer anleggsmaskiner i arbeidet, men ikke skinnegående kjøretøy. Etter stengning gjelder ikke lenger trafikkreglene (TJN). Tog/arbeidstog kan ikke benyttes på avstengt område. |
| ERTMS | European Rail Traffic Management System |
| Hel sikthastighet | Den største hastigheten føreren med forsiktighet kan kjøre med, slik at det er mulig å stoppe for et kjøretøy, et stoppsignal eller hindringer på den delen av sporet som er synlig framover, høyst 40 km/t. |
| Halv sikthastighet | Den største hastigheten føreren med forsiktighet kan kjøre med, slik at det er mulig å stoppe for et kjøretøy, et stoppsignal eller hindringer på halvparten av den delen av sporet som er synlig framover, høyst 40 km/t. |
| ØØL | Østfoldbanen Østre linje |
| HHT | Håndholdt terminal |

1. **Utførelse**
   1. **Krav til kompetanse og godkjenning.**

HSV/LSV skal alltid kunne fremvise gyldig godkjenningsbevis. Godkjenningsbevis utstedes av Sertifisering i Transport i Bane NOR på grunnlag av gyldig skikkethetsvurdering og kompetansekode fra bestått opplæring iht. godkjent læreplan og STY-605273 (Opplæring og godkjenning av hovedsikkerhetsvakt/signalgiver – instruks). Det er egen kompetansekode på strekning med ERTMS på Østfoldbanen østre linje, strekning med dobbeltspor, strekning med akseltellere, Oslo-området og Trondheimområdet krever særskilt opplæring og prøving i henhold til ekstra opplæring (STY-605273). Sertifisering på disse områdene er påført den enkeltes godkjenningsbevis.

HSV/LSV sitt nåværende godkjenningsbevis skal inneholde arbeidsgiver, arbeidsgiver skal være påført for at godkjenningsbevis skal være gyldig. Endringer meldes av arbeidsgiver på endringsskjema (banenor.no), endringen må være godkjent og registrert før ny godkjenning utstedes. Kompetanse vil normalt være gyldig i 36 måneder.

HSV/ LSV plikter å sette seg inn i, holde seg oppdatert og overholde de til enhver tid gjeldende bestemmelser. HSV/ LSV skal gjennomføre periodisk prøving minst hvert tredje år og kan pålegges obligatorisk oppdatering eller etterutdanning i godkjenningsperioden.

Godkjent HSV/ LSV er unntatt fra kravet om å gjennomføre sikkerhetskurs del 1.

**Før arbeid starter, skal HSV/LSV ha kvittert elektronisk for å ha lest og forstått:**

* TU-sirkulærer
* TS-sirkulærer
* S-sirkulærer i toglederområdet man skal arbeide/kjøre i
* S-sirkulærer som gjelder flere toglederområder. Disse er plassert i mappen Trafikk».
  + 1. **Forsvarlighet**

HSV/LSV arbeidsgiver skal til enhver tid sørge for at HSV/LSVs arbeid planlegges og gjennomføres på en forsvarlig måte.

* 1. **Arbeidstid**

Følgende gjelder for ressurser som går i faste turnusordninger som HSV/LSV \*

Arbeidstidsordningen for HSV / LSV skal følge krav gitt i arbeidstidskapittel i Arbeidsmiljøloven (AML) §10-4,5, 6. Ved arbeid utover alminnelig arbeidstid skal dette følge av en lovlig inngått arbeidstidsordning i henhold til AML mellom arbeidsgiver og tillitsvalgte.

Arbeidstidsordningen skal være forsvarlig og ikke gå utover arbeidstakers helse eller sikkerhet.

Dette gjelder også for virksomheter som ikke sysselsetter arbeidstakere.

HSV/LSV skal ikke utføre HSV/LSV arbeid eller annet lønnet arbeid i denne arbeidsfriperioden.

\*Faste skiftordninger som HSV/LSV er i denne sammenheng definert som fulltids skiftordning over lengre tid hvor det arbeides kun som HSV/LSV

* 1. **Unntak fra dette**

For å kunne håndtere uforutsette hendelser hvor det er fare for liv og helse eller hvor togtrafikken kan påvirkes («stoppende feil») kan det etableres en skriftlig avtale med en varighet på inntil et år mellom arbeidsgiver og virksomhetens tillitsvalgte slik at HSV/LSV kan jobbe opp til 16 timer i løpet av 24 timer i enkelt tilfeller eller over kortere tid (men ikke som en fast ordning), jf. AML § 10-6-9.

* 1. **Adgang til kontroll av timelister:**

Bane NOR har ved behov rett til å få oversikt over HSV/LSV-enes timelister for en periode samt oversikt over fakturerte timer jmf. Forskrift om lønns- og arbeidsvilkår i offentlige kontrakter FOR-2008-02-08-112.

* 1. **Kommunikasjon**
     1. **Generelt**

Kommunikasjon mellom HSV og LSV:

Ved all muntlig kommunikasjon mellom HSV og LSV gjelder prinsippene for kommunikasjon som angitt i STY- 600984, HSV og LSV – instruks, kap.2.2, TJN kap. 2.8 -2.18.

Kommunikasjon mellom HSV/ LSV og arbeidslag:

Ved muntlig kommunikasjon knyttet til oppstart og avslutning av arbeid mellom HSV/LSV og arbeidslag gjelder prinsippene som angitt i STY-600984

Radiokommunikasjon mellom HSV/LSV og operatør av skinne-/vei og anleggsmaskiner

Ved arbeid i spor skal HSV/LSV ha UHF radio eller GSM-R tilgjengelig for nødkommunikasjon til operatør av skinne-/vei og anleggsmaskiner.

Togradio er personlig og skal ikke benyttes av andre. Unntak: Ved lange planlagte disponeringer kan samme telefon benyttes av alle HSV’ere. Dette må godkjennes av prosjektet og dokumenteres.

* 1. **Vurderinger**

Bane NOR har ansvar for at det gjennomføres en risikovurdering som inkluderer å kartlegge behov for HSV/LSV i forhold til oppdrag/ arbeid i tillegg til antall LSV og antall LFS. Risikovurderings skal videre vurdere barrierer knyttet til beskyttelsesavstand, som fysiske barrierer og hastighet på nabospor. Dette skal gjøres i planleggingsfasen av et prosjekt. Det må også planlegges slik at HSV/LSV kan jobbe under forsvarlige rammer, og ikke bryter med reglene for arbeidstid beskrevet i denne prosedyre.

Unntatt for dette er ikke-planlagt arbeid, som akutt feilretting, utrykning på alvorlige hendelser og jernbaneulykker. I slike tilfeller så skal det gjøres en sikker jobb analyse som grunnlag for beslutning over det som står over.

* 1. **Sanksjoner ved brudd på prosedyren**
     1. **Midlertidig eller permanent tilbakekall av godkjenningsbevis som HSV**

Bane NOR kan kalle tilbake utstedt godkjenningsbevis for HSV ved følgende brudd på regelverk, nærmere beskrivelse i STY-602542. Fremgangsmåte ved spørsmål om tilbakekall av godkjenningsbevis for hovedsikkerhetsvakt og signalgiver – instruks.

* + 1. **Andre sanksjoner**

Ved uønskede hendelser, situasjoner eller bekymringsmeldinger av mindre betydning for sikkerheten, kan Bane NOR i stedet for tilbakekall gi skriftlig advarsel. Dette gjelder også i tilfeller hvor det foreligger formildende omstendigheter i saken.

Personalansvarlig leder eller firma kan også motta advarsel dersom denne vurderes å være medansvarlig i hendelse når det gjelder HSV/LSV, manglende sikkerhetsledelse kan få konsekvenser når det gjelder muligheten for å få oppdrag som krever bruk av HSV/LSV.

Etter alvorlige uønskede hendelser, hvor HVS/LSV er involvert, med en potensiell konsekvens på nivå 1 og 2 (konsekvensmatrise i STY-604636 «Håndtering av avvik og uønskede hendelser - konsernprosedyre), skal HSV/LSV fritas fra tjeneste inntil Bane NOR har ferdigstilt sin interne undersøkelse, og eventuell undersøkelse fra Statens Havarikommisjon foreligger. I tilfeller hvor Politiet etterforsker hendelsen skal denne være konkludert før HSV vurderes å settes tilbake i tjeneste. Ved slike hendelser skal beslutning om å sette HSV tilbake i tjeneste løftes til minimum ledernivå 3.

* + 1. **Avgjørelse om sanksjon**

En avgjørelse om tilbakekall av godkjenningsbevis, eller advarsel, fattes av Bane NOR DROPS med umiddelbar virkning. Eventuell klage sendes drops@banenor.no innen to uker etter at beslutning er oversendt. En klage gir ikke oppsettende virkning.

* + 1. **Krav ved tilbakekall av godkjenningsbevis for funksjonen HSV**

Tilbakekall av godkjenning behandles individuelt. STY- 602542, Fremgangsmåte ved spørsmål om tilbakekall av godkjenningsbevis for hovedsikkerhetsvakt og signalgiver - instruks

**Tiltak for ny godkjenning kan omfatte:**

* ny opplæring
* ny eksamen
* prøving av kompetanse
* ny yrkespsykologisk test

Ved permanent tilbakekall vil inntak til ny grunnopplæring og ny godkjenning som HSV ikke bli tillatt.

1. **Ansvar og myndighet**

Bane NOR er eier av rollen funksjonene HSV/LSV og disse er definert som funksjoner med betydning for sikkerheten. Drift & Teknologi er eier av styrende dokumenter knyttet til HSV/LSV- funksjonen.

Transport er ansvarlig for krav til kompetanse, godkjenning og oppfølging av HSV/LSV- funksjonenrollen. Transport har myndighet til å frata HSV godkjenningsbevise når det er påvist at HSV/LSV har brutt regelverket eller krav til å være godkjent ikke er oppfylt.

Linjeleder i Bane NOR som er ansvarlig for et arbeid eller prosjekt, er ansvarlig for at det finnes godkjent HSV/LSV som jobber på lovlig turnus på arbeidsstedet.

1. **Fravik fra prosedyre**

Begrunnet behov for avvik fra krav i denne prosedyre skal behandles av områdedirektør. Den som søker om fravik, skal innhente en skriftlig godkjenning fra områdedirektør før endringen/aktiviteten gjennomføres.

1. **Referanser**

|  |  |
| --- | --- |
| Dokument-tittel | Dato |
| STY-601050 Sikkert arbeid i og ved Bane NORs infrastruktur - prosedyre |  |
| STY-601049 Skjema for påsetting av trafikk etter arbeid |  |
| STY-600575 Instruks for bruk av verneutstyr |  |
| STY-605545 Hovedsikkerhetsvaktens regelbok - instruks |  |
| STY-601037 Loggskjema for hovedsikkerhetsvakt |  |
| STY-604081 Sjekkliste for hovedsikkerhetsvakt for arbeid på strekning med togmelding etter at tog har passert |  |
| Trafikkreglene for jernbanenettet, kap. Arbeid i spor. |  |
| STY - 605273 Opplæring og godkjenning av hovedsikkerhetsvakt/signalgiver - instruks |  |
| STY- 604317 - Helsekrav for operativt personell - prosedyre |  |
| STY- 602542 - Fremgangsmåte ved spørsmål om tilbakekall av godkjenningsbevis for hovedsikkerhetsvakt og signalgiver - instruks |  |
| STY- 604160 - Lederansvar for fører, hovedsikkerhetsvakt, signalgiver og skifter - instruks |  |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 015 | 12.03.2025 | Dokumentet er reaktivert da dokumentet som skulle erstatte det er forsinket. |